કેદમાંથી છૂટયા પછી શાહશુજાનો કોહિનૂર મોહ ફરી જાગી ઉઠયો. તે પોતાના વાયદાને તોડી કોહિનૂર હીરો આપવા આનાકાની કરવા લાગ્યો. તો મહારાજ રણજિતસિંહે તેને યાતના આપી તે હીરો આપી દેવા તેને વિવશ બનાવવા માંડયો. તેણે તે હીરો ન છૂટકે મહારાજ રણજિતસિંહને આપ્યો. પણ બાકીના બીજા હીરા લઈ ત્યાંથી નાસી ગયો અને અંગ્રેજોના શરણમાં જતો રહ્યો. મહારાજ રણજિતસિંહના મરણ બાદ તેમનું રાજ્ય અંગ્રેજોને હસ્તક જતું રહ્યું તે સાથે તે બહુમૂલ્ય હીરો પણ તેમની પાસે પહોંચી ગયો.